Deimos

Deimos - uobrozek  zuůnaczůny bez sůnda Viking 1  Uodkryće Uodkrywca Asaph Hall Data uodkryćo 12 śyrpńo 1877 Charakterystyka uorbity Strzedńe uoddalyńe uod postrzodka planety 23 460 km  Mimostrzůd 0,0002 Perycentrum 23 455 km  Apocentrum 23 465 km  Uokres uobjygu 1,26244 d Gibkość uorbitalno 1,35 km/s  Nachylyńe orbity 27,58° (ku ekliptyce)0,93° (ku puaszczyzńy  růwńika Marsa) Je naturalnym satelitům Marsa Charakterystyka fizyczno Wymjary 15,0 × 12 × 10,4 km Uobjyntość ~5 700 km3 Masa 1,48×1015 kg  Gynstość 1,471 grawitacyjny szwůng 0,0039 m/s²(0,0004 g) Gibkość ućeczki 0,0056 km/s Uokres zwyrtńyńo nauobkouo  uośe synchrończny s uokresym uorbitalnym Albedo 0,068 Klarowność uobserwowalno (s Źymje) 12,4 m  Temp. powjyrzchńe ~233 K

Deimos (abo Dejmos; ze gr. trwoga) to mjyńszy a dalszy s dwůch kśynżycůw Marsa. Deimos je planetojidům przechwycůnům bez Marsa. Mjano kśynżyca je uod syna Boga Aresa we mitologiji greckij.

 Uodkrycie 
Uodkrywcům Deimosa je amerikański gwjoźdźorz Asaph Hall. Pjyrszy roz uostou uůn zaobserwowany 12 śyrpńo 1877 we uobserwatorjum wojynnyj marynarki USA kole godźiny 7:48 UTC. Kapka dńi ńyskorzi (12 śyrpńo) Asaph Hall uodkrył tyż drugi kśynžyc Marsa, Fobosa.

 Uorbita 

Mars uoglůndany s Deimosa je 1000 razy wjynkszy (ze szyrzkům kůntowům 33°) a 400 razy klarowńiejszy uod Mjeśůnczka we pełńi. Deimos uoglůndany s Marsa mo szyrzke kůntowům ńy wjynkszům kej 2,5' a gouymi ślypjůma wyglůndo kej gwjozda. Jego maksymalno klarowność s Marsa je taka, kej Wynus uoglůndanyj s Źymje.
Uokres objygu wynośi ůngyfer 30,5 h. Beztůż prowje pokrywo śe uůn s dugośćům marsjańskij doby (24,5 h). Deimos je fest blisko powjyrzchńe planety . Beztůż ńy je uůn widoczny s powjyrzchńe planety s uobszarůw uo wspůłrzyndnej rubośći planetograficznej wyższyj kej 82°.

 Charakterystyka fizyczno 

Deimos je to planetojida, kera we strone Marsa uostoua skerowana bez pole grawitacyjne Jowisza. Je uůn fest ńysferyczny a mo wymjary 15 × 12 × 10 km.
Deimos skłodo śe s lodu a skoł bogatych we wůngel. Jego powjyrzchńo je pokryta kraterami. Masa kśynżyca je fest mało: ~1,4687×1015 kg – ponad 3 razy mjyńszo uod gůry Gjewůnt.

 Auskuplůngi 
 https://web.archive.org/web/20090501142443/http://ksiezyce.astrowww.pl/mars/deimos.html (we polskij godce)
 http://janus.astro.umd.edu/ (we Angelskej godce)

Kategoryjo:Kśynżyce Marsa